सूचना केन्द्रबाट टिएमजे क्षेत्रका सबै सूचना उपलब्ध गराउने योजना युवाहरूको छ । अध्यक्ष लिम्बूले भने, ‘अहिले सुरुवातमा हामीसँग सहजै उपलब्ध हुने सूचनालाई व्यवस्थित गरेर राखेका छौँ ।’ सूचना केन्द्र सञ्चालनले व्यवसायी र पर्यटक सबैलाई फाइदा पुग्ने उनले बताए । टिएमजे क्षेत्र तेह्रथुम, संखुवासभा र ताप्लेजुङको संगमस्थलको रूपमा रहेको छ । यो क्षेत्र हुँदै कञ्चनजंघा र मकालु हिमाल भ्रमण गर्ने, तमोर नदीमा र्‍याफ्टिङ गर्ने र टिएमजे क्षेत्रमा घुम्न आउने आन्तरिक तथा बाह्य पर्यटकलाई सूचना प्रदान गर्ने मुख्य उद्देश्य रहेको अध्यक्ष लिम्बूले बताए ।
